સારાંશ માટે દસ્તાવેજ: ચૂંટણીપંચના અધિકારીઓ પ્રમાણે અત્યાર સુધી 80 ટકા મતની ગણતરી થઈ ગઈ છે, જેમાં રાજપક્ષેને 48 ટકા લોકોનું સમર્થન મળ્યું છે.

વર્તમાન રાષ્ટ્રપતિ  મૈત્રિપાલા સિરિસેનાએ આ ચૂંટણી ન લડવાનો નિર્ણય લીધો હતો. તેમની શ્રીલંકન ફ્રીડમ પાર્ટી આ ચૂંટણીમાં રાજપક્ષેનું સમર્થન કરી રહી હતી.

ગોટાભાયા રાજપક્ષે શ્રીલંકાના પૂર્વ રાષ્ટ્રપતિ અને હાલના વિપક્ષના નેતા મહિંદા રાજપક્ષેના નાના ભાઈ છે.

જાણકારોનું માનવું છે કે જો રાજપક્ષે ચૂંટાય તો દેશમાં ધાર્મિક અને જાતીય તણાવ સર્જાઈ શકે છે.

'ચીન માટે મોટી જીત સાબિત થશે'

ભારતીય વિશ્લેષક બ્રહ્મ ચેલાનીએ મિંટમાં લખ્યું, "ફેંસલા પહેલાં એક કથિત યુદ્ધ અપરાધીના રાષ્ટ્રપતિ બનવાની સંભાવનાઓને લઈને લઘુમતી લોકો, મીડિયા અને નાગરિક અધિકારો માટે અવાજ ઉઠાવનારા લોકો વચ્ચે ભયની લાગણી હોય એ સ્વાભાવિક છે."

કેટલાક લોકોને ચિંતા છે કે રાજપક્ષે રાષ્ટ્રીય સુરક્ષાના નામે ધાર્મિક અને જાતીય દૃષ્ટિએ લઘુમતીમાં ગણાતા લોકો વિરુદ્ધ મોરચો ખોલી દેશે.

તામિલ વિદ્રોહીઓ સામે લડવામાં તેમની ભાગીદારી અને મુસલમાનવિરોધી વિચારો માટે જાણીતા કટ્ટર બૌદ્ધ સમૂહ બોદુ બાલા સીન સાથેના તેમનો મિત્રભાવ આ અવધારણાને પાયો પૂરો પાડે છે.

રાજપક્ષેના ચૂંટણી ઘોષણાપત્રમાં ભ્રષ્ટાચારની નાબૂદી, અર્થવ્યવસ્થાની મજબૂતી અને નિષ્પક્ષ સોસાયટી બનાવવાના વાયદા હતા.

જોકે તેમની મજબૂત છબિ મતદારોમાં આકર્ષણ સાબિત થઈ શકે છે.

કેટલાક જાણકારોનું માનવું છે કે રાજપક્ષેની સફળતા ચીન માટે એક મોટી જીત સાબિત થશે.

મહિંદા રાજપક્ષે 2015 સુધી અહીં સત્તામાં રહ્યા, તેઓ સત્તામાં રહ્યા એ 10 વર્ષ દરમિયાન ચીને પોતાના રોકાણમાં સતત વધારો કર્યો.

ભારતના ધૂંધવાટની વચ્ચે મહિંદા રાજપક્ષેએ ચીન પાસેથી અબજો ડૉલર ઉછીના લીધા અને પોતાના મુખ્ય બંદરના દરાવાજા ચીનની સબમરીનો માટે ખોલી દીધા.

તેમણે ચીન સાથે મળીને એક વિશાળ બંદરનું નિર્માણ કર્યું, એના કારણે ચીનનાં દેવાં તળે દબાયું હોવાની આશંકા વ્યક્ત કરાઈ છે.

સંબંધો પર શું અસર?

રાષ્ટ્રપતિની ચૂંટણીથી શ્રીલંકાના ભારત અને ચીન સાથે સંબંધો પર શું અસર થશે?

કોલંબો યુનિવર્સિટીમાં રાજકીય વિજ્ઞાન અને પબ્લિક પૉલિસી વિભાગના પ્રોફેસર રહી ચૂકેલા જયદેવ ઉયાંયગોડેનું કહેવું છે, "થોડા દિવસો પહેલાં જ રાજપક્ષે દ્વારા રાનિલ વિક્રમસિંઘેના પક્ષને અમેરિકા અને પશ્ચિમી શક્તિઓના સમર્થક ગણાવવાની કોશિશ થઈ હતી."

"સામાન્ય રીતે ચૂંટણીઓમાં વિદેશ નીતિની કોઈ ખાસ ભૂમિકા હોતી નથી."

દસ...\nદસ્તાવેજની સમાન ભાષામાં સારાંશ:
ગોટાભાયા રાજપક્ષે શ્રીલંકાના આગામી રાષ્ટ્રપતિ હશે. તેમણે તેમના હરીફ સજિત પ્રેમદાસા સામે નિર્ણાયક બહુમતી હાંસલ કરી છે. જોકે હજી સુધી સત્તાવાર રીતે ચૂંટણીનાં પરિણામોની જાહેરાત નથી કરાઈ.